У Вікіпедыі ёсць артыкулы пра іншых асоб з прозвішчам Дзяконскі.
**Альбі́н Мі́хал Дзяко́нскі** герба «Кораб» (польск.: Albin Dziekoński; 28 красавіка 1892, маёнтак Пятровічы Кобрынскага павета, Расійская імперыя — 1940?) — польскамоўны паэт.

Біяграфія
---------

Паходзіў з землеўласніцкай сям’і. Бацька Альбіна ў свой час быў кобрынскім павятовым маршалкам. Маці Ядвіга была далёкай сваячкай вядомай пісьменніцы Элізы Ажэшка.

Дзяцінства Альбін правёў у фамільным маёнтку Пятровічы. Навучаўся ў Рыжскай гімназіі, пасля вывучаў земляробства ў Бельгіі, але праз рок вымушаны быў перапыніць навучанне з прычыны пагаршэння здароўя (меў прыроджаны парок сэрца). Пасля курсу лячэння ў швейцарскім Давосе пераехаў у Лазану, дзе вывучаў раманістыку ў тамтэйшым універсітэце.

У 1910 годзе пераехаў да Казіміра і Стэфаніі Дзяконскіх, якія не мелі ўласных дзяцей. Яны былі гаспадарамі маёнтка Магілёўцы Ваўкавыскага павета (цяпер у Пружанскім раёне), які з’яўляўся цэнтрам мясцовага свецкага жыцця. Бібліятэка Дзяконскіх была адной з самых багатых і знакамітых у ваколіцы. Прыкладна ў гэты ж час (паводле іншых звестак — у 1917) ажаніўся з Соф’яй Малінскай (польск.: Zofia Malińska), дачкой віленскага адваката Максімільяна Малінскага. Будынак сядзібы Дзяконскіх у Магілёўцах захаваўся, у цяперашні час у ім размяшчаецца псіхіятрычны шпіталь.

Падчас Першай сусветнай вайны служыў у царскім войску штабным афіцэрам. У маі 1918 года з жонкай пераехаў у Варшаву, а з 1920 года жылі ў Магілёўцах.

Акалічнасці смерці Дзяконскага невядомыя. Пасля ўварвання савецкіх войскаў на тэрыторыю Заходняй Беларусі ў верасні 1939 года паэт быў арыштаваны і перавезены ў Мінск, дзе перабываў прынамсі да сакавіка 1940 года. Далейшы яго лёс невядомы. Жонка Дзяконскага выехала ў Варшаву.

Творчасць
---------

Аўтар васьмі паэтычных зборнікаў і паэмы «Драма Люцыфера» (1934). Апошні зборнік, названы «Зялёныя Магілёўцы» (1939), прысвяціў жыццю ва ўласнай сядзібе ў Слонімскім павеце.

Хоць творчасць Альбіна Дзяконскага не паддаецца адназначнай характарыстыцы, у ёй можна выявіць элементы скамандэрскай мадэлі паэзіі і младапольскай паэтыкі.

Творчасць Дзяконскага не атрымала вялікага рэзанансу ў часе жыцця паэта. Па Другой сусветнай вайне пра Дзяконскага распавёў Казімір Выка, а творы паэта ўвайшлі ў анталогію «Польская паэзія 1914—1939».

Цікавіўся таксама музыкай і філасофіяй.

Бібліяграфія
------------

* *Bajki. Satyry. Liryka* (выд. 1-е 1920, выд. 2-е 1926)
* *Elegie* (1929)
* *Eklogi* (1931)
* *Motywy z miasta* (1931)
* *Na Zachód* (1932)
* *Dwa głosy* (1933)
* *Dramat Lucyfera* (паэма, 1934)
* *Rzeczy podejrzane* (1936)
* *Zielone Mogilowce* (1939)
* *Зборнік паэзіі* (1985)

Зноскі
------

1. ↑  11 мая 2012 г. — 120 гадоў з дня нараджэння Альбіна Міхала Дзяконскага (1892—1940?), паэта
2. ↑  Жабінкаўская раённая бібліятэка
3. 1 2  *Witold Karpyza.*. Ziemia Wołkowyska (польск.). *Всё о Ружанах*.  Głos znad Niemna, 22-28 maja 1995 r. s. 4 (29 снежня 2011).
4. ↑  Zofia Malińska (польск.). *Genealogia Potomków Sejmu Wielkiego*.  Marek Jerzy Minakowski (29 снежня 2011).
5. ↑  por. K.Wyka, Poeta z cienia wydobyty, [w]: Rzecz poetycka, wyd.II, Warszawa 1977
6. ↑  Wybór poezji (англ.). *Google books*.  Google (29 снежня 2011).

Літаратура
----------

* Пясняр зялёных магілёўцаў // Памяць: Гіст.-дакум. хроніка Пружан. р-на / Беларус. Энцыкл.; Рэдкал. І. П. Шамякін (гал. рэд.) і інш.; Маст. А. М. Хількевіч. — Мн.: БелЭн, 1992. ISBN 5-85700-094-7. — С. 437—439.
* *Папко В. М.* Род Дзяконскіх і іх маёнткі на Брэстчыне ў XIX-XX стст.. — Брэст: Альтернатива, 2009. — 232 с. — ISBN 978-985-521-074-1.
* *Jerzy Poradecki*. Wstęp do: Albin Dziekoński, «Wybór Pozeji», Warszawa 1985, s.5-30.
* *Яўхім Рупайла.* Род Дзяконскіх і іх маёнткі на Брэстчыне ў XIX — XX стст. (ч. 1) // *Газета для вас*. — 7 жніўня 2009. — № 32 (710).(недаступная спасылка)
* *Яўхім Рупайла.* Род Дзяконскіх і іх маёнткі на Брэстчыне ў XIX — XX стст. (ч. 2) // *Газета для вас*. — 13 жніўня 2009. — № 33 (711).(недаступная спасылка)
* *Maria Trębicka*. «Poeta z cienia wydobyty», Kultura, 1972, nr 2.


| ?Альбін Міхал Дзяконскі — продкі |
| --- |
| 

|  |  |  |  |  |
| --- | --- | --- | --- | --- |
|  |  | Альбін Дзяконскі[d] |  |  |
|  |  |  |  |
|  |  |  |  |  |
|  |  | Тадэвуш Дзяконскі[d] |  |  |  |  |
|  |  |  |  |  |  |
|  |  |  |  |  |  |  |  |
|  |  | Альбін Фадзеевіч Дзяконскі |  |  |  |  | Крысціна з Райскіх[d] |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  | Альжбета з Выганоўскіх[d] |  |  |  |
|  |  |  |  |  |  |  |  |
|  |  |  |  |  |  |  |
|  |  |  |  |  | Нікадзім Ажэшка[d] |  | Юзаф Арэшка[d] |  |
|  |  |  |  |  |  |  |
|  | Альбін Міхал Дзяконскі |  |  |  |  |  |  |  |  |
|  |  |  |  | Калікст Пётр Арэшка[d] |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Фердынанда з Хжанстоўскіх[d] |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  | Сымон Скірмунт[d] |  |
|  |  |  | Ядвіга з Ажэшкаў[d] |  |  |  |  |  |
|  |  |  |  |  |  |  |  |
|  |  |  |  |  |  |  | Аляксандр Скірмунт |  |  |  |
|  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  | Эльжбета з Ажэшкаў[d] |  |
|  |  |  |  |  |  |  |  |
|  |  |  |  |  |  |  |  |
|  |  |  | Эмілія са Скірмунтаў[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Казімір Сулістроўскі |  |
|  |  |  |  |  |  |
|  |  |  |  |  |  |
|  |  |  | Канстанцыя з Сулістроўскіх[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Караліна з Абрамовічаў[d] |  |
|  |  |  |  |  |
|  |  |  |  |
|  |  |  |
|  |  |  |

 |

|  |  |
| --- | --- |
| ⚙️   Генеалогія і некрапалістыка | Sejm-Wielki.pl |
| 

| Нарматыўны кантроль |
| --- |
| ISNI: 0000 0001 0972 7378 · LCCN: n87934034 · NKC: js2011620456 · NUKAT: n96017315 · VIAF: 53223753 · БАП: 131672 |

 |